دولت‌محمد اترک چایینین یاخینلیغیندا آنادان اوْلوب، ایلک تحصیلین آتاسی مختوم قولی دوه‌چی یانیندا آلاندان سوْنرا، تحصیلین دوام ائتمک اۆچون خیوه‌یه واردی. اوْرتا یاشلاردا اوراز گول ایله ائوله‌نیب، اوندان محمدصفا، عبدالله، مختوم قولی، قاهیر قولی، قولچه و زبیده آدلی اوشاقلاری اولور. اوراز گول اؤلوموندن سوْنرا قازاقلاردان اوْلان بیر قادینلا ائوله‌نیب اوندان چاقی ایله یاری آدلی اوشاقلاری اولور. دولت‌محمدین تورونلاری بۇ گون قاری قلعه‌ده یاشاییرلار.